شەفەق نیوز/ وەڕێۆبەرایەتی تەندروسی قەزای چەمچەماڵ، ئمڕوو یەکشەممە، خەوەر لە پەیاکردن تەرم پیاویگ لە تەمەن پەنجاو دوو ساڵان کرد لە یەکیگ لە ناوچەیل قەزاگە.
وەگورەی بەیاننامەی وەڕێۆبەرایەتیەگە؛ لە ساعەت هەفت شەوەکی ئمڕوو، ئاگادار کریایمن ک تەرم پیاویگ لە تەمەن ٥٢ ساڵان لە ناوچەی منیلە فڕە دریاگە.
وەڕێۆبەرایەتیەگە وتیش؛ نشانەی گولە لە جووراجور شوونەیل لەشی بوی، و پیاوەگە دوێەشەو کوشیاگە.
وتیش؛ تەرمەگەی وەرەو پزشک دادوەری لە سلێمانی رەوانە کریا، ئەرا لێکۆڵینەوەیلیگ زیاتر دەربارەی رووداوەگە.
